[{"text_idx": "#000000", "text": "Swyddogaeth mudiadau cymunedol a gwirfoddol lleol mewn pegynnu"}, {"text_idx": "#000002", "text": "Rydym yn annog y rhai sy\u2019n gallu bod yno wyneb yn wyneb i wneud hynny er mwyn cael profiad o raglen wyneb-yn-wyneb wych, ein tref brifysgol hyfryd ar arfordir y Gorllewin, a chroeso cynnes Cymreig. Rydym wedi ymrwymo i fod yn gynhwysol ac mae digwyddiadau hybrid yn hanfodol i allu cyflawni hyn. O\u2019r herwydd, rydym yn benderfynol o roi profiad ystyrlon i\u2019r rhai ohonoch sy\u2019n ymuno a\u0302 ni ar-lein hefyd."}, {"text_idx": "#000005", "text": "Mae\u2019n bleser gan Rwydwaith Astudiaethau\u2019r Sector Gwirfoddol (VSSN) a Sefydliad Ymchwil Cymdeithasol ac Economaidd a Data Cymru (WISERD) gynnal symposiwm ar y cyd i archwilio ro\u0302l sefydliadau cymunedol a gwirfoddol yn y polareiddio mewn cymunedau lleol, gan drafod:"}, {"text_idx": "#000006", "text": "cynhwysiant ac allga\u0301u o fewn y sector cymunedol a gwirfoddol,\ncydlyniad cymunedol, yr hyn sy\u2019n ei ysgogi a\u2019i rwystro,\npolareiddio a gwrthdaro gwleidyddol mewn cymdeithas sifil leol,\narloesi cymunedol er mwyn hyrwyddo undod a/neu ddemocratiaeth gydgynghorol,\ny rhan y mae sefydliadau cymunedol a gwirfoddol yn ei chwarae yn y gwaith o atgyfnerthu a/neu wrthsefyll polareiddio."}, {"text_idx": "#000017", "text": "Mae\u2019r digwyddiad yn rhan o gyfres reolaidd o ddigwyddiadau undydd VSSN ac yn rhan o\u2019r gweithgareddau lledaenu gwybodaeth a chymryd rhan sy\u2019n gysylltiedig a\u0302 phrosiect Sefydliad Ymchwil Cymdeithasol ac Economaidd a Data Cymru (WISERD) \u201cPoblyddiaeth, Gwrthdaro a Pholareiddio Gwleidyddol\u201d."}, {"text_idx": "#000018", "text": "Un o bryderon damcaniaethol cynyddol astudiaethau\u2019r sector gwirfoddol yw herio\u2019r rhagdybiaeth bod gweithgareddau gwirfoddol ac elusennol yn seiliedig bob amser ar les cymdeithasol (Grotz a Leonard, 2022, tt 57-76). Mae damcaniaethwyr yn dechrau cydnabod sefydliadau cymdeithas sifil y mae eu gweithgareddau cyfunol yn cynnal ymraniad neu wrthdaro (Edwards 2014). Eto i gyd, gellir ystyried cymunedau ar lawr gwlad hefyd yn lleoliadau lle ymwrthodir a\u0302 pholareiddio a phoblyddiaeth (Ife 2021). Mae damcaniaethwyr polareiddio yn tynnu ar theori democratiaeth mewn gwyddor gwleidyddiaeth, theori cyswllt rhwng grwpiau mewn seicoleg ochr yn ochr a\u0302 dadansoddiad o\u2019r ffordd y gellir newid agweddau er mwyn dod o hyd i strategaethau i oresgyn rhaniadau cymdeithasol. (Goldsworthy et al. 2022)."}, {"text_idx": "#000019", "text": "Bydd fformat y gynhadledd undydd hon yn ymateb i ddimensiwn penodol o bolareiddio a all wahanu arbenigedd academaidd a\u2019r gymdeithas ehangach, a bydd yn gweithio hefyd gydag opsiynau wyneb yn wyneb, ar-lein a hybrid. Bydd y gynhadledd undydd yn annog trafodaeth rhwng academyddion ac ymarferwyr yn y sector gwirfoddol o ystod eang o sefydliadau cymdeithas sifil, gan gydnabod eu harbenigedd deuol a defnyddio dulliau cynhwysol a chyfranogol o gymryd rhan, gan roi\u2019r theori ar gael gwared o raniadau ar waith yn ymarferol. \u201cBydd meddyliau\u2019n agored, sgyrsiau\u2019n garedig, a bydd gwerth cyfartal i wahanol wybodaeth\u201d (Locke a Grotz, 2022, t: 191)."}, {"text_idx": "#000020", "text": "Cefnogir y gynhadledd undydd hon gan:"}, {"text_idx": "#000024", "text": "Ysgolheigion sydd a\u0302 diddordeb mewn cymdeithas sifil, yn enwedig sefydliadau cymunedol a gwirfoddol a / neu sydd a\u0302 diddordeb mewn polareiddio, poblyddiaeth, cydlyniad cymunedol neu ddemocratiaeth gydgynghorol\nCynrychiolwyr o sefydliadau cymunedol a gwirfoddol sydd a\u0302 diddordeb mewn polareiddio o fewn eu cymunedau eu hunain a sut y gellir goresgyn hyn\nCynrychiolwyr y sector cyhoeddus sydd a\u0302 diddordeb mewn polareiddio o fewn cymunedau a sut y gellir goresgyn hyn."}, {"text_idx": "#000027", "text": "0 thoughts on \u201cSwyddogaeth mudiadau cymunedol a gwirfoddol lleol mewn pegynnu\u201d"}]